**LAINASOPIMUS**

**(osakkaan neutraali lainasopimus)**

Sopimuspohja on neutraalista näkökulmasta tilanteeseen, jossa yrityksen uusi osakas antaa lainaa osakkuusyhtiölleen. Laina nostetaan erissä ja lainalle ei anneta vakuutta ja Lainanantaja voi halutessaan maksaa lainan pois ennen erääntymistä.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

***DRAFT 0.1 – January \_\_, 20\_\_***

**LAINASOPIMUS**

Tämä lainasopimus (“**Sopimus**”) on tehty tammikuun \_\_, 20\_\_ seuraavien yritysten välillä:

1. **Big Company Oy**, Y-tunnus 123456 (“**Lainanantaja**”); ja
2. **Start-up Oy**, a Y-tunnus 654321 (“**Lainansaaja**”).

Lainansaaja ja Lainanantaja yhdessä jäljempänä ”Sopijapuolet” ja erikseen ”Sopijapuoli”.

**TAUSTA**

1. Lainanantaja on hankkinut yllä mainitulla päivävämäärällä kaksikymmentä prosenttia (20 %) Lainansaajan osakekannasta.
2. Sopijapuolet ovat sopineet, että Lainanantaja antaa Lainansaajalle lainan tässä Sopimuksessa määritellyillä ehdoilla.

SOPIJAPUOLET SOPIVÄT TÄTEN SEURAAVAA:

# **LAINA**

Tämän Sopimuksen ehdoilla Lainanantaja myöntää Lainansaajalle kahdensadantuhannen euron (EUR 200.000,-) lainan (“**Laina**”). Laina käytetään Lainansaajan operatiivisen toiminnan rahoittamiseksi.

# **LAINAN NOSTAMINEN**

Lainansaaja voi nostaa Lainan neljässä (4) viidenkymmenentuhannnen (EUR 50.000,-) erässä haluaminaan ajankohtina. Lainansaaja ilmoittaa Lainanantajalle sopimuskohdan 10.3 mukaisesti lainaerän nostosta ja yksilöi ilmoituksessaan pankkitilin, jolle lainaerä maksetaan. Lainaerän maksupäivä (”Nostopäivä”) on koronmaksun alkamispäivä.

# **KORKO**

Lainan korko on 3kk EURIBOR plus 3 %. Korkovuosi on 360 päivää/vuosi ja korkoa maksetaan Nostopäivästä Lainan takaisinmaksupäivään saakka.

Korot maksetaan Lainanantajalle neljä kertaa vuodessa kunkin kalenterivuosineljänneksen viimeisenä päivänä.

# **LAINAN TAKAISINMAKSUPÄIVÄ**

Lainansaaja maksaa Lainan kokonaisuudessaan takaisin Lainanantajalle viimeistään tammikuun 20 päivänä 20\_\_.

# **LAINAN ENNENAIKAINEN TAKAISINMAKSU**

Lainansaaja voi halutessaan maksaa Lainan kokonaan tai osittain takaisin ennen sopimuskohdan 4 mukaista viimeistä maksupäivää ilmoittamalla siitä Lainanantajalle sopimuskohdan 10.3 mukaisesti vähintään kolme päivää ennen maksupäivää.

# **Lainanantajan pankkitili**

Lainan ja korkojen maksut suoritetaan tilisiirtoina Lainanantajan pankkitilille, jonka Lainanantaja on ilmoittanut Lainansaajalle. Lainansaaja maksaa kaikki tilisiirtoihin mahdollisesti liittyvät kulut.

# **LAINAN ENNENAIKAINEN ERÄÄNTYMINEN**

Mikäli jokin seuraavista seikoista toteutuu laina-aikana:

* 1. Lainansaaja viivästyy tämän Sopimuksen mukaisissa maksuissaan Lainanantajalle;
  2. Lainansaaja ei noudata tämän Sopimuksen mukaisia muita velvoitteitaan;
  3. Lainansaaja on maksukyvytön, velkasaneerauksessa, selvitystilassa tai konkursissa;
  4. Lainanantaja ei ole enää osakkaana Start-up Oy:ssä.

Lainanantaja voi tällöin halutessaan ilmoittaa Lainansaajalle, että Laina korkoineen erääntyy välittömästi takaisinmaksettavaksi.

# **VIIVÄSTYSKORKO**

Viivästyskorko Lainanantajan myöhästyneille maksusuorituksille määräytyy korkolain mukaisesti (*korkolaki 633/1982*).

# **SOPIMUKSEN SIIRTO**

Lainansaaja ei ole oikeutettu siirtämään tätä Sopimusta ilman Lainanantajan etukäteistä

kirjallista lupaa. Lainanantaja voi siirtää tämän Sopimuksen kolmannelle osapuolelle.

# **MUUT SOPIMUSMÄÄRÄYKSET**

## Oikeudesta luopuminen

Se, että Sopijapuoli jättää käyttämättä jonkin tähän sopimukseen perustuvan oikeutensa, ei

rajoita Sopijapuolen oikeutta myöhemmin vastaavissa tapauksissa vedota sopimusehtoihin.

## Muutokset

Tämän Sopimuksen muutokset tulee laatia kirjallisesti ja niiden tulee olla kumman­kin sopijapuolen allekirjoittamia ennen kuin ne astuvat voimaan.

## Tiedonannot

Kaikki Sopimukseen liittyvät tiedonannot ja kirjeenvaihto tehdään seuraaviin osoitteisiin:

|  |  |
| --- | --- |
| Lainansaajalle: |  |
| Lainanantajalle: |  |

## Soveltuva laki

Tähän Sopimukseen sovelletaan Suomen lakia.

## Riidanratkaisu

Tästä Sopimuksesta aiheutuvat erimielisyydet, joita ei pystytä ratkaisemaan neuvot­teluteitse

ratkaistaan yhden välimiehen väli­miesmenettelyssä Helsingissä Keskus­kauppa­kamarin

välitys­menettelyä koskevien sääntöjen mukaisesti.

# **SOPIMUSKAPPALEET**

Tätä Sopimusta on tehty yllä mainitulla päivämäärällä kaksi samansisältöistä kappaletta,

toinen Lainanantajalle ja toinen Lainansaajalle.

**Paikka: Paikka:**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Big Company Oy Start-up Oy**